EkBass/fiwiki-20250220-pages-articles huggingface dataset:
Jussi Sandhu

Jussi Sandhu (s. 1987 Viitattu 12.5.2022. Isokyrö) on suomalainen elokuvaleikkaaja ja dokumentaristi. Hän on yksi tamperelaisen elokuvatuotantoyhtiö Wacky Tie Filmsin perustajista. Sandhu oli ehdolla parhaan leikkauksen Jussi-palkinnon saajaksi elokuvasta Sokea mies, joka ei halunnut nähdä Titanicia (2021). Hänen ohjaamansa lyhytdokumentti 27 ensimmäistä vuotta voitti vuoden 2019 Rakkautta ja anarkiaa -festivaaleilla parhaan kotimaisen lyhytelokuvan R&A; Lift -palkinnon. == Filmografia == === Elokuvaleikkaajana === * 100 litraa sahtia (2025). Ohjaaja Teemu Nikki. Tuotanto Jani Pösö. * Räkä ja Roiskis (2023). Ohjaaja Teemu Nikki. Tuotanto It's Alive Films. * The Gamer (2023). Ohjaajat Jesse Jokinen ja Petri Luukkainen. Tuotanto napa films. * Eläinoikeusjuttu (2022). Ohjaajat Saila Kivelä ja Vesa Kuosmanen. Tuotanto Tuffi Films. * Sokea mies, joka ei halunnut nähdä Titanicia (2021). Ohjaaja Teemu Nikki. Tuotanto It's Alive Films. * Näin pilvet kuolevat (2021). Ohjaaja Tuija Halttunen. Tuotanto Wacky Tie Films. * Silicon Valley, Baby (2020). Ohjaaja Erika Haavisto. Tuotanto Taavi Vartia Tuotannot. * Ei koskaan enää (2018). Ohjaaja Aino Suni. Tuotanto Tuffi Films. == Lähteet == == Aiheesta muualla == * Jussi Sandhu IMDB:ssä Luokka:Suomalaiset elokuvaleikkaajat Luokka:Dokumentaristit Luokka:Elävät henkilöt Luokka:Vuonna 1987 syntyneet
Espanjan kansalaisuus

Espanjan kansalaisuus on laillinen side Espanjan kuningaskunnan ja yksittäisen ihmisen välillä. Maassa noudatetaan lähtökohtaisesti ius sanguinis -periaatetta. == Kansalaisuuden saaminen syntymällä == Syntyperäisiä Espanjan kansalaisia ovat sellaiset henkilöt, jotka täyttävät seuraavat ehdot: * Vähintään toinen vanhemmista on Espanjan kansalainen * Syntyneet Espanjan maaperällä ja vähintään toinen vanhemmista on myös syntynyt Espanjan maaperällä (poikkeuksena diplomaattien lapset) * Syntyneet Espanjan maaperällä valtiottomille vanhemmille tai sellaisille, joiden kotimaa ei myönnä ulkomailla syntyneille lapsille kansalaisuutta * Syntypaikka on tuntematon, mutta henkilön ensimmäinen varmennettu asuinpaikka on Espanjan maaperällä == Kansalaisuuden saaminen hakemuksella == Hakemuksella Espanjan kansalaisuuden voi saada, mikäli henkilö täyttää seuraavat ehdot: * on asunut maassa laillisesti ja yhtäjaksoisesti riittävän kauan * on todettu hyvämaineiseksi * on läpäissyt Cervantes-instituutin järjestämän kieli- ja kansalaisuustestin (kielitaitoa ei testata Latinalaisen Amerikan maiden kansalaisilta) * vannoo uskollisuutta maan kuninkaalle ja noudattavansa Espanjan perustuslakia * on luopunut muista kansalaisuuksistaan * on merkitty Espanjan väestörekisteriin Vaadittu oleskelun pituus vaihtelee ja määräytyy seuraavasti: * Perustapauksissa 10 vuotta * Pakolaisilla 5 vuotta * Iberoamerikkalaisilla, Andorran, Filippiinien, Päiväntasaajan Guinean ja Portugalin kansalaisilla sekä sefardijuutalaisilla 2 vuotta. * Espanjan maaperällä syntyneillä, Espanjan kansalaisen huollettavilla ja kansalaisuusoption omaavilla 1 vuosi. Vuonna 2015 Espanjan hallitus tunnusti, että vuonna 1492 tapahtunut maan juutalaisten joukkokarkoitus oli virhe. Tämän hyvittämiseksi maa hyväksyi lain, jonka nojalla sefardijuutalaiset ("sefardi" viittaa nimenomaan Espanjaan) saavat hakea maan kansalaisuutta syntyperän perusteella vuoteen 2021 asti. Kansalaisoptiolla tarkoitetaan Espanjan kansalaisuuslain 20. pykälää, joka tarjoaa option sellaisille henkilöille, * jotka ovat olleet Espanjan kansalaisen holhouksessa * joiden vähintään toinen vanhempi on syntyperäinen Espanjan kansalainen Kuninkaan määräyksellä ja hallituksen suostumuksella kansalaisuuden voi saada sellainen henkilö, joka on esittänyt poikkeukselliset perusteet Espanjan kansalaisuuden saamiselle. Arviot näistä tehdään tapauskohtaisesti, mutta ne liittyvät usein poikkeuksellisiin ansioihin kulttuurin, urheilun, tieteen ja taiteen alalla. == Kaksoiskansalaisuus == Espanja sallii kaksoiskansalaisuuden, mutta vain tietyin edellytyksin: * Hakemuksen perusteella Espanjan kansalaisuuden saaneet joutuvat luopumaan aikaisemmista kansalaisuuksistaan, elleivät nämä ole syntyperäisiä iberoamerikkalaisia, jotka saavat pitää muun kansalaisuutensa. * Huhtikuusta 2022 alkaen Ranskan kansalaisten ei tarvitse luopua Ranskan kansalaisuudesta, mikäli nämä saavat Espanjan kansalaisuuden hakemuksella. Espanjan kansalaiset ovat myös Euroopan unionin kansalaisia. == Lähteet == Luokka:Espanjalainen yhteiskunta Luokka:Kansalaisuus
Andorran kansalaisuus

Andorran kansalaisuus on laillinen suhde Andorran ruhtinaskunnan ja yksittäisen henkilön välillä. == Kansalaisuuden saaminen syntymällä == Syntyperäisiä Andorran kansalaisia ovat sellaiset henkilöt, joiden vähintään toinen vanhempi on Andorran kansalainen. Lapsi saa myös Andorran kansalaisuuden, vaikka vanhemmat eivät olisi Andorran kansalaisia, mutta ovat kuitenkin oleskelleet laillisesti maassa vähintään 10 vuotta. Tällöin lapsen tulee 18 vuotta täytettyään vahvistaa, että aikoo pitää Andorran kansalaisuuden. == Kansalaisuuden saaminen hakemuksella == Kansalaisuuden voi saada hakemuksella, mikäli henkilö luopuu kaikista aikaisimmista kansalaisuuksistaan ennen Andorran kansalaisuuden saamista. Hakijan tulee asua Andorrassa 20 vuotta ja todistaa integroituneensa andorralaiseen yhteiskuntaan. Odotusaika lyhenee 10 vuoteen, mikäli henkilö on suorittanut peruskoulun kokonaisuudessaan Andorrassa. == Kaksoiskansalaisuus == Andorran laki kieltää kaksoiskansalaisuuden. == Lähteet == Luokka:Kansalaisuus Luokka:Andorra
Portugalin ansioritarikunta

Portugalin ansioritarikunta () on portugalilainen kunniamerkki. Sitä jaetaan tunnustuksena yhteisöä hyödyttäneistä teoista sekä yksityisellä että julkisella sektorilla. Maan presidentti on ritarikunnan suurmestari Ritarikunta perustettiin vuonna 1976 ja se korvasi aikaisemman opetuksen ja hyväntekeväisyyden ritarikunnan. Henkilöiden lisäksi kunnianimitys voidaan myöntää myös organisaatioille. Saajan ei tarvitse olla Portugalin kansalainen. Nimitys voidaan tehdä myös postuumisti. Kunniamerkkiä jaetaan viidessä luokassa: * Suurristi * Suurupseeri * Komentaja * Upseeri * Ritari == Lähteet == Luokka:Portugalilaiset ritarikunnat
Munkinpioni

Munkinpioni (Paeonia mascula) on pioneihin (Paeonia) kuuluva kasvilaji. Se on 30–70 cm korkeaksi kasvava monivuotinen ruoho. Lehtiasento on vuorottainen ja tyvilehdet ovat pitkäruotisia, isokokoisia ja saha- tai hammaslaitaisia. Muodoltaan lehdet ovat liuskoittuneita tai lehdyköiksi jakautuneita. Kukat ovat isoja ja maljamaisia, suurimmillaan 10 cm leveitä. Kukissa on viisi verholehteä sekä yleensä viidestä kymmeneen tai joskus jopa 13 terälehteä. Terälehdet ovat väriltään punaisia. Kukan keskustassa on paljon keltaisia heteitä sekä muutamia valkoisia emejä, joissa on punainen luotti. Munkinpioni kukkii keväällä. Emeistä kehittyvät hedelmät aukeavat kesällä paljastaen mehevät punaiset ja mustat siemenet. Siemenistä vain mustat ovat itämiskykyisiä ja punaisten on tarkoitus houkutella lintuja levittämään siemeniä. Munkinpioni kasvaa Välimeren seudulla välimerenkasvillisuuden pensastoissa runsashumuksisessa maaperässä. Hyvin varjoisilla kasvupaikoilla kasvi ei kuki ollenkaan. == Lähteet == * Flora of Israel Online: Paeonia mascula (L.) Mill. == Aiheesta muualla == * Laji.fi: Munkinpioni (Paeonia mascula) * Global Biodiversity Information Facility (GBIF): Paeonia mascula * The Peony Society: Paeonia mascula * Integrated Taxonomic Information System (ITIS): Paeonia mascula Luokka:Pionikasvit
Timo Kökkö

Timo Kökkö (14. toukokuuta 1927 – 23. heinäkuuta 2015) oli suomalainen luterilainen rovasti. Kökkö oli kotoisin Mouhijärveltä. Kökkö työskenteli Ylitorniolla kirkkoherrana 1966–1972 ja kristillisen kansanopiston johtajana. Vuonna 1973 Kökkö valittiin Tyrvään kirkkoherraksi. Kökkö kuului elämänsanalaiseen liikkeeseen ja toimi vuosina 1975–1981 Lestadiolaisten ylioppilaskodin hallituksen puheenjohtajana. Kökkö toimi yhteiskunnallisesti aktiivisesti ja toimi muun muassa kirkolliskokousedustajana (1974–1978 ja 1982–1988), Suomen kirkon pappisliiton puheenjohtajana sekä Suomen sotaveteraaniliiton hengellisen toimikunnan varapuheenjohtajana. == Lähteet == Luokka:Suomen evankelis-luterilaisen kirkon papit Luokka:Suomen evankelis- luterilaisen kirkon kirkolliskokousedustajat Luokka:Elämänsanalaiset saarnaajat Luokka:Vuonna 1927 syntyneet Luokka:Vuonna 2015 kuolleet
Taieri Plain

Taieri Plain on Uuden-Seelannin Eteläsaarella sijaiseva noin 210 km² kokoinen tasanko joka on muodoltaan allas. Sen korkein kohta on noin 40:n metrin korkeudessa idässsä ja se laskeutuu sieltä lännessä olevaan alinpaan kohtaan joka on noin 1,5 metriä merenpinnan alauolella. Sen yli kulkee kolme jokea Taierijoki, Silver Stream ja Waiporijoki. Alueella on viljelty maata 1800-uvulta asti, ja se on tunnettu siitä että siellä on usein voimakkaita tulvia. == Lähteet == == Aiheesta muualla == * * Luokka:Uuden-Seelannin maantiede
Sandra Farmer-Patrick

Sandra Marie Farmer-Patrick (alk. Miller, o.s. Farmer, s. 18. elokuuta 1962 Spanish Town, Jamaika) on jamaikalais-yhdysvaltalainen yleisurheilija. Hän saavutti 400 metrin aitajuoksussa hopeaa olympialaisissa ja maailmanmestaruuskilpailuissa. Farmer-Patrick kilpaili olympialaisissa ensimmäisen kerran Los Angelesissa 1984 ja sijoittui Jamaikan edustajana 400 metrin aitajuoksun loppukilpailussa kahdeksanneksi. Barcelonassa 1992 hän saavutti Yhdysvaltain edustajana hopeaa. Atlantassa 1996 hän karsiutui välierissä mutta hänen suorituksensa hylättiin jälkikäteen, kun hänen olympiakarsinnoissa antamansa dopingnäyte osoittautui positiiviseksi. Rooman maailmanmestaruuskilpailuissa 1987 Farmer-Patrick sijoittui 400 metrin aitajuoksussa neljänneksi ja 4 × 400 metrin viestijuoksussa kuudenneksi. Tokion MM-kilpailuissa 1991 hän sijoittui aitajuoksussa jälleen neljänneksi. Stuttgartissa 1993 hän saavutti aitajuoksussa MM-hopeaa ennätysajallaan 52,79. == Lähteet == Luokka:Yhdysvaltalaiset 400 metrin aitajuoksijat Luokka:Jamaikalaiset 400 metrin aitajuoksijat Luokka:Yhdysvaltalaiset olympiamitalistit Luokka:Dopingrikkomuksesta tuomitut yhdysvaltalaiset Luokka:Vuonna 1962 syntyneet Luokka:Elävät henkilöt
Ivan Bahrjanyi

Ivan Bahrjanyi, oikea nimi Ivan Lozovjahyn, (1907 Kuzemyn, Oh’tyrkan piiri, Sumyn alue – 25. elokuuta 1963 St. Blasien Sanatorium, Schwarzwald, Länsi- SaksaMarta Tarnawsky, Ukrainian literature in English, s. 61. Edmonton: University of Alberta 1992, viitattu 10.5.2022) oli ukrainalainen kirjailija ja poliittinen aktivisti. Hänen elämänsä tärkeä vaihe oli 1941–1945, siitä alkaen kun Saksa miehitti Ukrainan siihen asti kun hän pakeni Länsi-Eurooppaan 1945. Hän oli sinä aikana mukana Ukrainan vastarintaliikkeessä, ja hänestä tuli Ukrainan vapautusneuvoston (UHVR) jäsen.Yevhen Shtendera, Ivan Bahrianyi Litopys, viitattu 10.5.2022 Bahrjanyi syntyi pienessä itäukrainalaisessa kylässä. Hänen koulutuksensa oli satunnaista ensimmäisen maailmansodan ja vallankumouksen aikana ja vielä sen jälkeisinäkin vuosina. Hän opiskeli jonkin aikaa Kiovan taideoppilaitoksessa mutta alkoi 1926 julkaista runoja lehdissä. Ensimmäisen runokokoelmansa hän sai julki 1927. Kiovassa vaikutti tuolloin nuorten kirjailijoiden yhdistys MARS. GPU pidätti hänet 1932, ja hän sai viiden vuoden pakkotyöleirituomion Kaukoitään, josta hän kuitenkin pakeni 1936. Hän kävi Ukrainassa 1938 ja joutui taas vangituksi. Hän pääsi vapaaksi, kun salaisen poliisin johtaja Nikolai Ježov joutui eroamaan, mutta Ohtyrkassa asuessaan hän oli poliisin valvonnassa. Hän työskenteli maalarina. Saksalaismiehityksen aikana 1941 Bahrjanyi muutti Harkovaan. Hän oli yhteydessä saksalaisvastaisen maanalaisen järjestön OUN:n kanssa ja toimi paikallisena propagandapäällikkönä. Rintaman siirtyessä länteen hän muutti Länsi-Ukrainaan, jatkoi maanalaista toimintaa ja oli yhteydessä Ukrainan kansannousuarmeijaan (UPA). Hän julkaisi siellä seikkailuromaanin Zvirolovy, josta lukijat pitivät ja jota kriitikotkin kiittivät. Hän liittyi UHVR:n jäseneksi ja muutti sen ulkomaansihteeristön mukana ulkomaille. Hän laati paljon kirjallista aineistoa maanalaista toimintaa varten, mikä on ilmennyt hänen Dmytro Dontsovia vastaan kirjoittamastaan poleemisesta kirjoituksesta. Bahrjanyi jatkoi ulkomailla sekä kirjoittamista että poliittista toimintaa. Erottuaan OUN:sta hän liittyi Ukrainan vallankumoukselliseen demokraattiseen puolueeseen ja nousi sen johtoon, ja muutaman vuoden kuluttua hän oli uudistuneen Ukrainan kansantasavallan (UNR) pakolaishallituksen toiminnassa, vuodesta 1954 puheenjohtajana. Hänen tuolloin kirjoittamastaan laajasta tuotannosta tärkein oli poliisiterroria ja vankiloita Stalinin vainojen aikana käsittelevä romaani “Hetsymanskyi sad”. Bahrjanyin maanalaisen toiminnan vuosista on hyvin vähän tietoa, sillä hän ei itse eivätkä tutkijatkaan ole kirjoittaneet noista vuosista. Syynä saattaa olla Bahrjanyin ero OUN:stä ja useat kiistat puolueen muiden jäsenten kanssa. ==Lähteet== ==Aiheesta muualla== Luokka:Ukrainalaiset kirjailijat Luokka:Ukrainalaiset poliitikot Luokka:Vuonna 1907 syntyneet Luokka:Vuonna 1963 kuolleet
Evald Relander

Evald Kristian Relander (7. tammikuuta 1856 Viipuri – 9. lokakuuta 1926 Viipuri) oli suomalainen opettaja ja koulun- ja pankinjohtaja, joka sai maanviljelysneuvoksen arvonimen. Relanderin vanhemmat olivat kappalainen Erik Kristian Relander ja Maria Wilhelmina Wahlberg ja puolisot 1882–1898 Gertrud Maria Olsoni ja vuodesta 1900 Wilhelmina (Ina) Kihl. Suomen tasavallan presidentti Lauri Kristian Relander oli Evald Relanderin poika ensimmäisestä avioliitosta. Evald Relander kävi kuusi luokkaa oppikoulua Joensuussa, mutta meni sitten opiskelemaan kauppaoopistoon Turkuun. Sieltä valmistuttuaan hän toimi apuopettajana ja kirjanpitäjänä maanviljelyskoulussa Kurkijoella. Opiskeltuaan kuitenkin vielä Mustialassa hän valmistui sieltä agronomiksi. Toimittuaan Kurkijoella sekä varsinaisena opettajana että koulunjohtajana Relander siirtyi vuonna 1897 Elisenvaaraan perustetun maanviljelyskoulun opettajaksi ja johtajaksi, samoin kuin koulutilan hoitajaksi. Vuonna 1904 sen yhteyteen perustettiin myös karjanhoitokoulu. Relanderilla oli muun ohella useita luottamus- ja järjestötehtäviä ja hän toimi myös Kansallis-Osake-Pankin Elisenvaaran konttorin johtajana vuodesta 1916. Eläkkeelle vuonna 1921 jäänyt Relander sai maanviljelysneuvoksen arvonimen vuonna 1920.Maanviljelysneuvos Evald Relander kuollut. Helsingin Sanomat, 10.10.1926, s. 6. Evald Relanderista tuli aikanaan ensimmäinen isä, joka näki lapsensa nousevan tasavallan presidentiksi. Seuraavan kerran tämä tapahtui vasta vuonna 2024, kun Göran Stubb näki Alexander Stubbin vannovan virkavalansa. ==Lähteet== Luokka:Maanviljelysneuvokset Luokka:Suomalaiset opettajat Luokka:Suomen koulujen rehtorit Luokka:Suomalaiset pankinjohtajat Luokka:Suomalaiset maanviljelijät Luokka:Vuonna 1856 syntyneet Luokka:Vuonna 1926 kuolleet
Kari Koivukangas

Kari Antero Koivukangas (s. 8. lokakuuta 1964 Rovaniemi) on suomalainen näyttelijä. Hän on näytellyt Rovaniemen, Kajaanin ja Kemin teattereissa. Rovaniemellä hän on ollut myös teatterin näyttelijäyhdistyksen puheenjohtajana. Koivukangas on ollut mukana näyttelijänä useissa elokuvatuotannoissa joiden tapahtumat sijoittuvat Pohjois-Suomeen, kuten Mestari Cheng ja Napapiirin sankarit. == Lähteet == == Aiheesta muualla == * https://rovaniementeatteri.fi/nayttelijat/ Luokka:Suomalaiset teatterinäyttelijät Luokka:Suomalaiset elokuvanäyttelijät Luokka:Vuonna 1964 syntyneet Luokka:Elävät henkilöt
Wing

Wing voi tarkoittaa seuraavia: ;henkilöitä: * Anna Wing (1914–2013), englantilainen näyttelijä * Brad Wing (s. 1991), australialainen amerikkalaisen jalkapallon pelaaja * Lorna Wing (1928–2014), englantilainen psykiatri * Wing, Wing Han Tsang (s. 1960), hongkongilais-uusiseelantilainen laulaja * Wing Chung Chang (s. 1996), macaolainen autourheilija ;muita merkityksiä: * "Wing (South Park)", South Park -ohjelman jakso, joka keskittyy laulajaan Wing * WinG, Windowsin grafiikkarajapinta.
WinG (ohjelmointirajapinta)

WinG oli Windows 3.x:n ohjelmointirajapinta ja kirjasto, joka kehitettiin kuromaan eroa DOS- ja Windows-ohjelmien suorituskyvyssä. Aiemmin samaa laitteistoa käytettäessä DOS-peleillä oli parempi suorituskyky kuin Windows- peleillä. WinG esiteltiin Computer Game Developers Conference-tapahtumassa vuonna 1994, jossa esiteltiin id Softwaren Doomin versiota, joka oli siirretty käyttämään rajapintaa. WinG:n on myöhemmin korvannut DirectX. WinG:tä pystyi käyttämään yhdessä GDI:n kanssa. GDI:llä HBITMAP -tyyppisen objektin puskuriin ei voinut koskea suoraan vaan vain GDI:n tarjoamien piirtotoimintojen avulla, joka toimi toimistosovelluksille, mutta pelien tarvitsee renderöidä suoraan muistiin, joka ei ole GDI:llä mahdollista. Windows sisälsi Device Independent Bitmap (DIB) -tyyppisen objektin, mutta tämän käsittely oli 3-20 kertaa hitaampaa kuin DOSilla. WinG lisäsi WinGBitmap-tyyppisen objektin, joka on sekä DIB että HBITMAP. WinG:n avulla Doom toimi Windowsissa samalla nopeudella kuin DOS:ssa. == Lähteet == Luokka:Ohjelmointirajapinnat Luokka:Microsoft Windows
Aarne Rissanen

Aarne Rissanen (4. maaliskuuta 1914 Kaavi – 16. syyskuuta 2006 Hämeenlinna) oli suomalainen virkamies ja yritysjohtaja, joka sai maanviljelysneuvoksen arvonimen. Rissasen vanhemmat olivat maanviljelijä Olli Pekka Rissanen ja Sohvi Maria Rissanen ja puoliso vuodesta 1942 Irja Eine Haapanen. Rissanen tuli ylioppilaaksi vuonna 1934 ja valmistui agronomiksi vuonna 1939 ja maatalous- ja metsätieteiden kandidaatiksi vuonna 1945. Hän toimi Työtehoseuran tutkimusagronomina ja työntutkimusosaston päällikkönä 1940–1945 ja maatalousministeriön työtehojaoston päällikkönä 1945–1949. Farming-yhtiön osastopäällikkönä hän toimi 1949–1954, myyntijohtajana 1954–1960 ja apulaistoimitusjohtajana 1960–1961. Rissasesta tuli Turengin Sokeritehtaan toimitusjohtaja vuonna 1961, samoin kuin sen tytäryhtiöiden Tumen ja Kuivarehun toimitusjohtaja. Suomen suurimman sokeritehtaan johdossa Rissanen oli vuoteen 1979 asti. Hänellä oli myös useita luottamustehtäviä. Maanviljelysneuvoksen arvonimen Rissanen sai vuonna 1975. Sotilasarvoltaan hän oli reservin yliluutnantti (1968).Kuka kukin on 1978, s. 810. Viitattu 190.5.2022. ==Lähteet== Luokka:Suomalaiset virkamiehet Luokka:Suomalaiset yritysjohtajat Luokka:Maanviljelysneuvokset Luokka:Vuonna 1914 syntyneet Luokka:Vuonna 2006 kuolleet
Everolimuusi

Everolimuusi (C53H83NO14) on makrolidijohdannaisiin kuuluva orgaaninen yhdiste. Yhdistettä käytetään lääketieteessä immunosuppressanttina elinsiirtojen yhteydessä ja syöpälääkkeenä. Everolimuusi kuuluu WHO:n keskeisimpien lääkeaineiden luetteloon. ==Ominaisuudet ja käyttö== Everolimuusi sitoutuu nisäkkään rapamysiinin kohdeproteiiniin (mTOR) ja estää sen toiminnan. Tämän seurauksena solujen erilaistumista ja jakaantumista säätelevät fosforylaatioprosessit eivät toimi. Koska T-solut eivät erilaistu, ei elinsiirron jälkeen tapahdu hylkimisreaktiota. Lääkeainetta käytetään muun muassa sydän- ja munuaissiirtojen yhteydessä. Everolimuusi estää syöpäsolujen jakaantumista ja erilaistumista ja sitä käytetään esimerkiksi rinta- ja munuaissyöpien hoidossa. Yhdiste annostellaan tablettina.Axel Kleemann: Antineoplastic and Immunomodulating Agents, Ullmann's Encyclopedia of Industrial Chemistry, John Wiley & Sons, New York, 2022. ==Haittavaikutukset== Everolimuusin aiheuttamia haittavaikutuksia voivat olla huonovointisuus, ripuli, ihottuma, suun haavaumat, veren kohonneet rasva- ja sokeriarvot, anemia ja keuhkopöhö. ==Lähteet== Luokka:Lääkkeet Luokka:WHO:n tärkeimmät lääkkeet
Kasa-ammunta

Kasa-ammunta on kilpailulaji, jossa ampuma-aseella yritetään tietyiltä etäisyyksiltä saada laukaukset osumaan mahdollisimman lähelle toisiaan. Eli siinä toisin sanoen pyritään mahdollisimman pieneen osumakuvioon eli kasaan. Osumien sijainti taulussa on toissijaista kunhan ne ovat taulussa olevan rajatun alueen sisällä. Vaikka pieneen osumakuvioon perustuvaa ammuntaa on harrastettu jo pitkään, niin kilpailulajina kasa-ammunta juontuu Yhdysvalloista 1930-luvulta alkaen ja se levisi sieltä Suomeen Ruotsin kautta 1970-luvulla.Bencrest Finland: Info ==Lähteet== Luokka:Ampumaurheilu
Bongbong Marcos

Ferdinand Romualdez Marcos Jr., tunnetaan paremmin nimellä Bongbong Marcos (s. 13. syyskuuta 1957) on filippiiniläinen poliitikko. Hän on Filippiinien edesmenneen diktaattorin Ferdinand Marcosin ja tämän vaimon Imelda Marcosin poika. Hänet valittiin Filippiinien presidentiksi 9. toukokuuta 2022 pidetyissä presidentinvaaleissa. ==Lähteet== Luokka:Filippiiniläiset poliitikot Luokka:Vuonna 1957 syntyneet Luokka:Elävät henkilöt
Peninsula Township

Peninsula Township on kunta (township) Michiganin osavaltiossa, Yhdysvalloissa. Sen väkiluku oli 6 068 vuonna 2020. Kunta sijaitsee Grand Traversen piirikunnassa, Traverse Cityn kaupungin pohjoispuolella. Peninsula Township kattaa koko Old Mission Peninsula -nimisen niemimaan. == Väestö == Vuonna 2020 Peninsula Townshipin 6 068 asukkaasta valkoisia oli 94,5 %, mustia 18,3 %, aasialaisia 0,8 % ja mustia 0,2 %. 2,8 % asukkaista puhui kotonaan jotain muuta kieltä kuin englantia ja 1,9 % asukkaista oli syntynyt ulkomailla. == Lähteet == Luokka:Michiganin kunnat
Portugalin kansalaisuus

Portugalin kansalaisuus on laillinen suhde Portugalin tasavallan ja yksilön välillä. == Kansalaisuuden saaminen syntymällä == Syntyperäisiä portugalilaisia ovat sellaiset henkilöt, joiden vähintään toinen vanhempi on portugalilainen. Lisäksi sellaiset lapset, joiden vanhemmat ovat ulkomaalaisia, mutta asuneet Portugalissa laillisesti vähintään 10 vuotta, ovat syntyperäisiä maan kansalaisia. Myös sellaiset lapset saavat automaattisesti Portugalin kansalaisuuden, jotka ovat syntyneet Portugalissa, mutta joiden kotimaa ei myönnä ulkomailla syntyneille lapsille automaattisesti kansalaisuutta. == Kansalaisuuden saaminen hakemuksella == Hakemuksen perusteella kansalaisuus voidaan myöntää sellaiselle vähintään 18-vuotiaalle hakijalle, joka täyttää seuraavat ehdot: * Asunut Portugalissa laillisesti vähintään 5 vuotta * Puhdas rikosrekisteri * Ei verovelkoja Portugalissa * Portugalin kielen taito vähintään A2-tasolla * Todistetusti integroitunut yhteiskuntaan Mikäli hakija on ollut naimisissa portugalilaisen kanssa vähintään 3 vuotta, Portugalissa laillisesti vietetty asumisaika lyhenee 3 vuoteen. Portugalilaisen kanssa naimisissa olevalle hakijalle ei yleensä myönnetä kansalaisuutta, mikäli tämä on vapaaehtoisesti palvellut jonkin maan asevoimissa tai toimii julkisessa virassa jossakin toisessa maassa. Vuonna 2015 Portugalissa, ja Espanjassa, säädettiin laki, jonka nojalla sefardijuutalaisille tarjotaan mahdollisuus saada kansalaisuus syntyperän perusteella. Taustalla oli halu hyvittää 1490-luvulla toteutettu juutalaisten joukkokarkoitus Portugalista ja Espanjasta. Espanjan kohdalla hakijoiden tuli hakea kansalaisuutta viimeistään syyskuuhun 2019 mennessä, mutta Portugalissa takarajaa ei ole asetettu. Portugalissa ehtoja kuitenkin kiristettiin ns. Abramovitš-skandaalin jälkeen, kun kansalaisuus myönnettiin venäläiselle oligarkille Roman Abramovitšille ja tämän sefardijuutalaisen sukutaustan todentanut rabbi pidätettiin Portossa. Vuodesta 2019 lähtien kansalaisuuden hakuprosessi on ollut mahdollista hoitaa kokonaisuudessaan verkossa, jolloin se on myös maksutonta. == Kaksoiskansalaisuus == Portugali sallii kaksoiskansalaisuuden. Portugalin kansalaiset ovat myös automaattisesti Euroopan unionin kansalaisia. == Lähteet == Luokka:Portugalilainen yhteiskunta Luokka:Kansalaisuus
Tartessosin kieli

Tartessosin kieli oli luokittelematon paleohispaaninen kieli, jota puhuttiin Iberian niemimaan eteläosissa Tartessosin kaupungissa. Kielen on arvioitu olevan kelttiläinen kieli. Se kuoli pois 400-luvulle eaa. tultaessa. == Lähteet == Luokka:Euroopan kuolleet kielet Luokka:Espanjan kielet Luokka:Portugalin kielet
Dirigismi

Dirigismi (ransk. dirigisme) on sekatalousmalli, joka on valtion sääntelijäroolin sijasta valtion ohjaama eli valtiojohtoinen. Sen mukaista talousmallia on kutsuttu suunnittelutaloudeksi. Suunnittelutalouden vastakohta on vapaa markkinatalous.https://www.britannica.com/topic/dirigisme Suunnittelutaloudessa valtio asettaa tavoitteita ja huolehtii tulonjaosta. Esimerkiksi valtion laatimat suunnitelmat uusista ydinvoimaloista on suunnittelutaloutta. Vapaasta markkinataloudesta suunnittelutalouden erottaa keskeisesti pyrkimys välttää markkinahäiriöt. ==Katso myös== *Laissez-faire *Valtiokapitalismi *Kaupunkisuunnittelu ==Lähteet== Luokka:Talouspolitiikka
Kolmen ritarikunnan nauha

Kolmen ritarikunnan nauha () on portugalilainen kunniamerkki, jota kantaa maan istuva presidentti, joka on virkansa puolesta ritarikuntien suurmestari. Kolmen ritarikunnan nauhasta oli olemassa myös brasilialainen perimyslinja johtuen Portugalin kuningasperheen paosta Brasiliaan Napoleonin sotien aikana, minkä jälkeen Brasilia itsenäistyi. Kun Brasilian keisarikunta lakkautettiin, lakkautettiin myös brasilialainen kolmen ritarikunnan nauha. Portugalissa kunnianosoitusta voitiin jakaa myös ulkomaalaisille valtionpäämiehille vuoteen 1962 asti. Tästä lähtien nauhaa on käyttänyt ainoastaan Portugalin presidentti. Nauhassa yhdistyvät Portugalin kolme korkea-arvoisinta keskiajalla perustettua ritarikuntaa, Avizin sotilaallinen ritarikunta, Kristuksen sotilaallinen ritarikunta ja Pyhän Jaakon miekan sotilaallinen ritarikunta, joiden nauhojen väreistä yhdistetyn nauhan väri tulee: * ritarikunnan nauha == Lähteet == Luokka:Portugalilaiset ritarikunnat
Ignacio Garriga

Ignacio Garriga Vaz de Concicao (s. 4. helmikuuta 1987 Sant Cugat del Vallès, Katalonia) on espanjalainen Vox-puoluetta edustava poliitikko. Hän on toiminut vuosina 2019–2020 Espanjan edustajainhuoneen jäsenenä, vuodesta 2021 lähtien Katalonian parlamentin jäsenenä ja lokakuusta 2022 lähtien Voxin pääsihteerinä. == Perhetausta == Garriga syntyi Sant Cugat del Vallèsissa Kataloniassa. Hänen äitinsä Clotilde Vaz de Concicao Morlay syntyi Päiväntasaajan Guineassa vuonna 1947. Vaz de Concicaon vanhemmat Mercedes ja Pablo omistivat kaksi kauppaa Malabossa ja lähettivät lapsensa Barcelonaan, ja Pablon kuoltua myös Mercedes muutti sinne. Garrigan isä Rafael Garriga Kuijpers on lähtöisin politiikassa toimivasta perheestä, jonka jäsenet ovat olleet mukana Belgian flaamilaisnationalistisissa liikkeissä. == Ura == Ennen poliittista uraansa hän työskenteli hammaslääkärinä, minkä lisäksi hän on myös toiminut hammaslääketieteen opettajana Katalonian kansainvälisessä yliopistossa. Garriga oli vuosina 2005–2010 kansanpuolueen jäsen mutta erosi puolueesta oltuaan eri mieltä puolueen kanssa homoavioliitoista, Espanjan yhtenäisyydestä, abortista ja maahanmuutosta. Hän liittyi Voxiin vuonna 2014. Garrigan etnisyydestä johtuen häntä on kutsuttu ”Voxin mustaksi katalaaniksi”, mutta hän pitää nimitystä rasistisena. Vastoin puolueensa maahanmuuttovastaisuutta Garriga on itse maahanmuuttajataustaisena puhunut myönteisesti maahanmuuttajista. Hän kannattaa laittomien maahanmuuttajien pakkopalautuksia. Hänen mukaansa Vox on humanistinen ja kristillinen puolue. Garriga on espanjalaisnationalisti ja vastustaa Katalonian itsenäisyyttä. Huhtikuun 2019 parlamenttivaaleissa Garriga valittiin Espanjan edustajainhuoneeseen Barcelonan vaalipiiristä. Hänet valittiin uudelleen saman vuoden marraskuun vaaleissa. Katalonian parlamenttvaaleissa 2021 Garriga valittiin Katalonian parlamenttiin Barcelonan vaalipiiristä Voxin listan kärkiehdokkaana ja puolueen aluejohtajaehdokkaana, minkä myötä hän erosi edustajainhuoneesta. Lokakuussa 2022 Garriga valittiin Voxin pääsihteeriksi. == Yksityiselämä == Garrigan äidinkieli on katalaani, mutta hän pitää itseään espanjalaisena. Hänellä on kolme tytärtä ja yksi poika. == Lähteet == Luokka:Vuonna 1987 syntyneet Luokka:Elävät henkilöt Luokka:Katalonialaiset poliitikot
MUR

MUR (, ”Ukrainalainen taideseura”) oli ukrainalaisten kirjailijoiden perustama kirjallisuusseura. Se perustettiin toisen maailmansodan päätyttyä 1945 kokoamaan yhteen eri puolille Eurooppaa päätyneitä ukrainalaisia emigranttikirjailijoita. Jäseniä oli kaikkiaan 61, ja toiminta päättyi 1948. Seura perustettiin 25. syyskuuta 1945 Saksassa Fürthissä, ja perustamisaloitteen teki komitea, johon kuuluivat Ivan Bahrjanyi, V. Domontovytš (Viktor Petrov), Juri Kosatš, Ihor Kostetskyi, Ivan Maistrenko ja J. Šereh (George Juri Ševelov). Seuran puheenjohtaja oli Ulas Samtšuk. Toiminta ei kuitenkaan jatkunut toivotusti. Se ei saanut perustetuksi kirjapainoa eikä lehteä. Seura ehti järjestää olemassaolonsa aikana useita alan kongresseja, ja vaikka omaa painotaloa ei syntynyt, se perusti kustantamon, jonka nimissä jäsenet julkaisivat teoksiaan. Myös erilaisia julkaisuja ilmestyi, kuten kirjallisia kalentereita. Monenlaisia aatesuuntia edustavia kirjailijoita ei kuitenkaan onnistuttu saattamaan yhteen. Kun Samtšuk muutti 1948 Kanadaan, seuran toiminta päättyi. MUR julkaisi yhteistyössä Ukrajinska trybunan kanssa Arka-nimistä kulttuurilehteä kesäkuusta 1947 helmikuuhun 1948 kahdeksan numeroa. ==Lähteet== ==Aiheesta muualla== * * Luokka:Ukrainan kirjallisuus Luokka:Kirjallisuusseurat Luokka:Ukrainalaiset järjestöt
Evert Rotkirch

Evert Carl Axel Rotkirch (29. lokakuuta 1805 Somerniemi – 29. kesäkuuta 1874 Helsingin maalaiskunta) oli suomalainen sotilas ja tilanomistaja, joka sai ensimmäisenä Suomessa maanviljelysneuvoksen arvonimen. Rotkirchin vanhemmat olivat luutnantti Adolf Fredrik Rotkirch ja Margareta (Greta) Elisabeth Krabbe ja puoliso vuodesta 1834 Fredrika Albertina Lovisa Nyberg, senaattori Fredrik Lorenz Nybergin tytär. Rotkirch kävi koulua Turussa ja antautui siten isänsä tavoin sotilasuralle. Hän oli vuodesta 1824 aliupseerikorpraali 2. Suomen jalkaväkirykmentissä ja vuodesta 1827 vanhempi aliupseeri 2. Suomen tarkk'ampujaprikaatissa, josta hänet siirrettiin vuonna 1829 Henkikaartin Suomen tarkk'ampujapataljoonaan. Vuonna 1830 vänrikiksi ylennetty Rotkirch osallistui Venäjän Puolan sotaretkiin vuosina 1831 ja 1832. Aliluutnatiksi hän yleni vuonna 1833 ja erosi palveluksesta samana vuonna. Rotkirch hankki vuonna 1835 omistukseensa Helsingin pitäjästä Hämeenkylän kartanon Gustaf Wilhelm Ladaun perillisiltä ja vuonna 1837 vaimonsa kautta myös Talin kartanon. Maanviljelijänä Rotkirch oli edistyksellinen sekä viljelysmenetelmien että -välineiden käytössä, joita hän itsekin kehitti ja paransi. Hänet tunnettiin myös peto- ja haittaeläinten pyyntiin tarkoitetusta susitarhastaan. Rotkirch oli aktiivinen maatalousalan järjestö- ja koulutuksen kehittämistyössä ja sai tilojensa tuotteista useita palkintoja. Vuonna 1861 ensimmäisenä Suomessa maanviljelysneuvoksen arvonimen saanut Rotkirch sai seuraavana vuonna palkinnoksi ansioistaan myös Suomen Talousseuran suuremman hopeamitalin.Adelsvapen-Wiki: Adliga ätten Rotkirch nr 175, TAB47. Viitattu 10.5.2022. ==Lähteet== Luokka:Maanviljelysneuvokset Luokka:Suomalaiset upseerit Luokka:Suomalaiset maanviljelijät Luokka:Suomalaiset aateliset Luokka:Vuonna 1805 syntyneet Luokka:Vuonna 1874 kuolleet
Hernepiilokas

Hernepiilokas (Bruchus pisorum) on lehtikuoriaisten heimoon kuuluva kovakuoriainen, joka on aikuisena noin 4–5 mm pitkä. Se on hyvä lentäjä pystyen lentämään useita kilometrejä etsiessään herneen kukkia. Hernepiilokas on haitallinen tuhooja, sillä se kehittyy herneen siemenen sisällä tehden siellä vahinkoa. Jos hernepiilokkaan toukka syö siementä itävyyden kannalta kriittisistä kohdasta, siemenen itävyys laskee. Syöntijäljet pilaavat sadon elintarvikekäytön. Hernepiilokas leviää siementen mukana. Suomessa laji on hyvin harvinainen sekä satunnainen ja sitä on esiintynyt aina Oulun korkeudelle saakka.Laji.fi: Hernepiilokas (Bruchus pisorum) Hernepiilokas on laajasti levinnyt ja sitä esiintyy kaikilla mantereilla.Global Biodiversity Information Facility (GBIF): Bruchus pisorum == Lähteet == == Aiheesta muualla == *iNaturalista: Hernepiilokas (Bruchus pisorum) *ITIS: Bruchus pisorum *University of Michigan, Animal Diversity Web (ADW): Bruchus pisorum, pea weevil *Iowa State University, Bug Guide: Species Bruchus pisorum - Pea Weevil * Centre for Agriculture and Biosciences International (CABI): Bruchus pisorum, (pea weevil) *Plantwise: Pea weevil, Bruchus pisorum Luokka:Erilaisruokaiset
Antti Reikko

Antti Reikko on suomalainen elokuvaleikkaaja ja muusikko. Reikko on kotoisin Kiikoisista ja valmistui ennen elokuva-alan opintoja ylioppilaaksi Lavian lukiosta 2001. Reikko on leikannut yli 10 pitkää elokuvaa, joista Aurora (2019) oli ehdolla parhaan leikkauksen Jussi-palkintoon. Reikko on leikannut myös useita tv-sarjoja, kuten Klikkaa mua, Ex-onnelliset, Kolmistaan, Sorjonen, Luuserit, Paras vuosi ikinä ja Zone B. Reikko on tehnyt englanninkielistä musiikkia Johnny Superhero ja Koria Kitten Riot -bändeissä. Reikko julkaisi 2022 ensimmäisen suomenkielisen levynsä nimeltä A.Reikko. == Pitkät elokuvat (leikkaajana) == * Elokuu (2011) * Hulluna Saraan (2012) * 21 tapaa pilata avioliitto (2013) * Viikossa aikuiseksi (2014) * Ollaan vapaita (2015) * Swingers (2018) * The Name of the Game (2018) * Aurora (2019) * Teräsleidit (2020) * Vinski ja näkymättömyyspulveri (2021) * Karaokeparatiisi (2022) * Svar við bréfi Helgu (2022) * Järjettömän paska idea (2023) * Neljä pientä aikuista (2023) * Ohjus (2024) * Perhoset (2024) == Levytykset == * Johnny Superhero: Finally nowhere (2006) * Johnny Superhero: Choices (2007) * Koria Kitten Riot: Koria Kitten Riot (2009) * Johnny Superhero: Homes (2011) * Koria Kitten Riot: The Lows & The Highs (2011) * Koria Kitten Riot: Rich Men Poor Men Good Men (2013) * Koria Kitten Riot: Songs of Hope and Science (2016) * A.Reikko: A.Reikko (2022) == Viitteet == == Aiheesta muualla == * * Luokka:Suomalaiset muusikot Luokka:Suomalaiset elokuvaleikkaajat Luokka:Syntymävuosi puuttuu Luokka:Elävät henkilöt
Catarina Costa

Catarina Martins de Mesquita Paiva Costa (s. 21. syyskuuta 1996 Coimbra, Portugali) on portugalilainen judoka. Hän edustaa Académica de Coimbra -seuraa ja on pituudeltaan 154 cm. Hän on kilpaillut alle 48 kg:n painoluokassa vuodesta 2015 lähtien. Hän on kaksinkertainen EM-hopeamitalisti. Costa sijoittui 48-kiloisissa viidenneksi Bakun MM-kilpailuissa 2018, Minskin Euroopan kisoissa 2019, vuodelle 2021 siirretyissä Tokion olympialaisissa ja Abu Dhabin MM-kilpailuissa 2024. Hän saavutti EM-hopeaa Sofiassa 2022 ja Montpellier'ssä 2023 hävittyään kummallakin kerralla loppuottelussa ranskalaiselle Shirine Bouklille. Zagrebin EM-kilpaluissa 2024 Costa sai pronssia. Costa on saavuttanut IJF World Tourin kilpailuissa kolme turnausvoittoa, neljä kakkostilaa ja seitsemänkolmostilaa. European Open -kilpailuissa hän on sijoittunut kerran kolmanneksi. Hän on voittanut aikuisten sarjassa kaksi Portugalin-mestaruutta. == Lähteet == Luokka:Portugalilaiset judokat Luokka:Vuonna 1996 syntyneet Luokka:Elävät henkilöt
Paula Saldanha

Paula Marie Jeanne Saldanha (s. 6. maaliskuuta 1972 Funchal, Portugali) on portugalilainen judoka. Hän edusti aktiiviurallaan Sporting Clube de Madeira -seuraa. Hän on pituudeltaan 163 cm, ja hän kilpaili alle 52 kg:n sarjassa. Hän on EM-hopeamitalisti. Saldanha sijoittui 52-kiloisissa viidenneksi Pariisin EM-kilpailuissa 1992 ja seitsemänneksi Barcelonan olympialaisissa. Gdanskin EM-kilpailuissa 1994 hän oli viides. Hän saavutti EM-hopeaa Bratislavassa 1999 hävittyään loppuottelussa britti Deborah Allanille. Wrochlawin EM-kilpailuissa 2000 hän oli seitsemäs. Saldanha saavutti maailmancupeissa ja Continental Open -kilpailuissa kolme turnausvoittoa, kolme kakkossijaa ja kuusi kolmossijaa. Hän voitti aikuisten sarjassa yksitoista Portugalin-mestaruutta. == Lähteet == Luokka:Portugalilaiset judokat Luokka:Vuonna 1972 syntyneet Luokka:Elävät henkilöt
Viseu

Viseu on kaupunki ja kunta Portugalin keskiosissa. Se sijaitsee Viseun piirissä, jonka pääkaupunki se on. Vuonna 2020 Viseun asukasluku oli 98 103. ==Historia== Viseussa on ollut asutusta rautakaudelta asti. Legendan mukaan Viriatus olisi ollut Viseusta tai ainakin asunut siellä. Maurit valloittivat kaupungin 700-luvulla ja kristityt valloittivat kaupungin takaisin vuonna 1058. Kaupunki sijaitsee strategisesti hyvällä paikalla ja kaupungin ympärille rakennettiin suojamuureja. Osia muurista ja sen porteista ovat vieläkin nähtävillä.Viseu, Visit Portugal ==Talous== Viseu on tunnettua viininviljelyaluetta, josta tulevat Dão-viinit. Muita elinkeinoja ovat teollisuus ja käsityöt kuten keramiikka.The City of Viseu, DEC Kaupungissa järjestetään vuosittain Feira de São Mateus, joka on Portugalin vanhimpia markkinoita. ==Freguesiat== * Abraveses * Barreiros e Cepões * Boa Aldeia, Farminhão e Torredeita * Bodiosa * Calde * Campo * Cavernães * Cota * Couto de Baixo e Couto de Cima * Faíl e Vila Chã de Sá * Fragosela * Lordosa * Mundão * Orgens * Povolide * Ranhados * Repeses e São Salvador * Ribafeita * Rio de Loba * Santos Evos * São Cipriano e Vil de Souto * São João de Lourosa * São Pedro de France * Silgueiros * Viseu ==Lähteet== Luokka:Portugalin kaupungit
Patrícia Sampaio

Patrícia Fernandes Sampaio (s. 30. kesäkuuta 1999 Tomar, Portugali) on portugalilainen judoka, olympia- ja EM-mitalisti. Hän edustaa SF Gualdim Pais -seuraa ja on pituudeltaan 176 cm. Hän on kilpaillut alle 78 kg:n painoluokassa vuodesta 2017 lähtien. Sampaio saavutti alle 18-vuotiaiden EM- kilpailuissa hopeaa alle 70 kg:n sarjassa 2016. Hän sai alle 21-vuotiaiden MM- pronssia 78-kiloisissa 2017. Seuraavana vuonna hän sijoittui Tel Avivin EM- kilpailuissa seitsemänneksi, sai Tarragonan Välimeren kisoissa pronssia, voitti alle 21-vuotiaiden Euroopan-mestaruuden ja saavutti saman ikäluokan MM- pronssia. Sampaio kuului Portugalin joukkueeseen, joka saavutti Minskin Euroopan kisoissa 2019 hopeaa sekajoukkuekilpailussa. Hän sijoittui samana vuonna viidenneksi Tokion MM-kilpailuissa sekä saavutti jälleen alle 21-vuotiaiden EM-kultaa ja MM-pronssia. Vuonna 2021 hän sijoittui Lissabonin EM-kilpailuissa seitsemänneksi, Tokion olympialaisissa yhdeksänneksi ja voitti alle 23-vuotiaiden Euroopan-mestaruuden. Sofian EM-kilpailuissa 2022 hän oli viides. Hän saavutti pronssia Montpellier'n EM-kilpailuissa 2023 ja sijoittui viidenneksi Zagrebin EM-kilpailuissa 2024. Sampaio saavutti olympiapronssia 78 kg:n painoluokassa Pariisin olympialaisissa 2024. Hävittyään välieråssä italialaiselle Alice Bellandille hän kukisti pronssiottelussa japanilaisen Rika Takayaman. Sampaio on saavuttanut IJF World Tourin kilpailuissa yhden turnausvoiton sekä sijoittunut kerran toiseksi ja kahdeksan kertaa kolmanneksi. Hän on voittanut yhden Continental Open -kilpailun. Hän on voittanut aikuisten sarjassa neljä Portugalin-mestaruutta. == Lähteet == Luokka:Portugalilaiset judokat Luokka:Portugalilaiset olympiamitalistit Luokka:Vuonna 1999 syntyneet Luokka:Elävät henkilöt
Hans Christian Schmidt

Hans Christian Schmidt (s. 25. elokuuta 1953) on tanskalainen Venstren poliitikko. Hän on istunut kansankäräjillä vuodesta 1994 ja toiminut useaan kertaan ministerinä. Schmidt on ollut Tanskan ympäristöministeri vuosina 2001–2004, elintarvikeministeri vuosina 2004–2007, liikenneministeri vuosina 2010–2011 sekä liikenne- ja rakennusministeri vuosina 2015–2016. ==Lähteet== ==Aiheesta muualla== * Hans Christian Schmidt Tanskan kansankäräjien verkkosivuilla Luokka:Tanskan ministerit Luokka:Tanskan ympäristöministerit Luokka:Tanskan liikenneministerit Luokka:Tanskalaiset opettajat Luokka:Vuonna 1953 syntyneet Luokka:Elävät henkilöt
Azorien parlamentti

Azorien parlamentti () on Portugalille kuuluvien Azorien paikallisparlamentti. Paikallisparlamentti on perustettu vuonna 1947, jolloin Portugalin nykyinen perustuslaki astui voimaan taaten Azoreille laajan autonomian. Paikallisparlamentti koostuu 57:stä vaaleilla valitusta edustajasta, jotka valitaan neljän vuoden välein. Vaalipiirit on muodostettu siten, että jokaisesta vaalipiiristä valitaan vähintään kaksi edustajaa ja yksi lisää mikäli vaalipiirin asukasluku ylittää 7 250 asukasta. Vaaleissa ovat äänioikeutettuja kaikki Portugalin kansalaiset, joiden kotipaikaksi on merkitty Azorit. Paikallisparlamentilla on valta päättää autonomisen alueen sisäisistä asioista kuten paikallishallinnosta, turismista ja terveydenhuollosta. Lisäksi se säätää lakeja paikallisella tasolla ja pitää yhteyttä muihin vastaaviin paikallisparlamentteihin. Lainsäädäntötyötä tehdään kuudessa pysyvässä valiokunnassa. Marraskuussa 2020 paikallisparlamentin presidentiksi valittiin PSD:tä edustava Luís Garcia. == Lähteet == Luokka:Azorit Luokka:Portugalin politiikka Luokka:Itsehallintoalueiden parlamentit
Robassomero

Robassomero () on kunta Italiassa Piemonten alueella sijaitsevassa Torinon metropolikaupungissaRobassomero Sapere.it Robassomero Enciclopedia Treccani Robassomero Turismo Torino . Vuoden 2022 alussa kunnassa oli arviolta 3 041 asukasta. ==Lähteet== ==Aiheesta muualla== Luokka:Torinon metropolikaupungin kunnat
Kiirunan saamelaisteatteri

Kiirunan saamelaisteatteri () on Kiirunasta käsin toimiva saamelainen teatteri, joka on perustettu 1992. Kiirunan saamelaisteatterilla on näyttämö ja hallinto Kiirunassa, ja sen tarkoitus on tarjota ammattilaistekijöiden taide-esityksiä, jotka perustuvat saamelaiskulttuuriin ja edistävät saamelaiskielten käyttöaloja. Teatterilla on vuosittain ohjelmistossa kahdesta kolmeen eri esitystä, ja se esiintyy Saamenmaalla ja muualla maailmassa kiertueteatterina. == Lähteet == == Aiheesta muualla == * Kotisivut (englanniksi) * Lapin yliopisto: Kiirunan Saamelaisteatteri esiintyy yliopistolaisille. * Yle: "Suomen seitsemännen ydinvoimalan reaktori Inarissa räjähtää" – Saamelaisteatteri Kiirunasta esiintyy filmifestivaalin avajaisiltana Inarissa. * Psykologi: Essee – Lupa olla olemassa, se on se lääke. Luokka:Saamelainen kulttuuri Luokka:Teatterit Luokka:Kiirunan kunta
Pyhän Jaakon miekan sotilaallinen ritarikunta

Pyhän Jaakon miekan sotilaallinen ritarikunta () on portugalilainen ritarikunta. Ritarikunta perustettiin katolilaisen maailman laajuisena vuonna 1170 ja portugalilainen osasto kaksi vuotta myöhemmin kuningas Alfonso I:n käskystä. Aluksi kyseessä oli uskonnollinen ritarikunta, mutta se sekularisoitiin vuonna 1789 kuningatar Marian määräyksellä. Nykyään ritarikunta toimii kunnianosoituksena erityisistä ansioista tieteen, kirjallisuuden ja taiteen saralla. Portugalin presidentti on ritarikunnan suurmestari. Kunniamerkkiä jaetaan kuudessa luokassa: * Suurketju * Suurristi * Suurupseeri * Komentaja * Upseeri * Ritari == Lähteet == Luokka:Portugalilaiset ritarikunnat
Uskonto Espanjassa

Espanja on perinteisesti ollut uskonnollisesti yhtenäinen ja katolilaisella kirkolla on ollut vahva asema ja esimerkiksi katolilaisia juhlia juhlitaan näkyvästi. Maan perustuslaki takaa kuitenkin uskonnonvapauden kaikille yksilöille ja yhteisöille. == Kristinusko == Kristinuskoa Espanjassa edustaa lähes yksinomaan katolilaisuus. Katolilaisuus oli valtionuskonto, jonka seuraamista vaadittiin Francisco Francon aikana. Francon diktatuurin kaaduttua etenkin ateismi ja agnostilaisuus alkoivat nostamaan päätään Espanjassa. Hieman yli 56 % espanjalaisista on katolilaisia, joista erotetaan harjoittavat ja ei-harjoittavat katolilaiset. Protestantteja ja protestanttisia kirkkoja on käytännössä vain isoimmissa kaupungeissa. Jehovan todistajia arvioidaan Espanjassa olevan 115 000, ja uskonto saapui Espanjaan 1920-luvulla. Espanjan suojeluspyhimys on Pyhä Jaakko, jonka maallisia jäänteitä säilytetään pyhäinjäännöksinä Santiago de Compostelan katedraalissa Galiciassa. == Islam ja juutalaisuus == Huolimatta siitä, että islam oli aikoinaan Iberian niemimaan valtauskonto, Nyky-Espanjassa islam on lähinnä Pohjois-Afrikasta saapuneiden maahanmuuttajien uskonto, joiden määrä on kasvanut 1990-luvulta alkaen. Se on myös kristinuskon jälkeen suurin uskontokunta Espanjassa. Muslimit saapuivat Espanjaan 700-luvulla ja valloittivat suurimman osan Espanjasta melko nopeasti. Tätä seurasi kultakausi, jota on verrattu Rooman valtakuntaan tai renessanssiin. Espanjan nykyiset juutalaiset ovat suurimmaksi osaksi Marokosta, muualta Euroopasta ja Etelä-Amerikasta muuttaneita sephardijuutalaisia. Vuonna 1492 Espanjan kuningas karkotti maasta kaikki juutalaiset, joita arvioitiin olevan noin 100 000. Osa myös kääntyi julkisesti katolilaisuuteen, otti kasteen, mutta harjoitti juutalaisuutta salassa. Tällaisia henkilöitä vainottiin, minkä johdosta he pakenivat mm. Länsi- Eurooppaan ja Etelä-Amerikkaan, jossa uskontoa sai harjoittaa vapaammin. Vuonna 2015 Espanja päätti, että sefardijuutalaisten jälkeläiset saivat Espanjan kansalaisuutta syntyperän perusteella. == Lähteet == *
Kauko Salovaara

Kauko Salovaara (28. syyskuuta 1916 Sippola – 17. heinäkuuta 2003 Helsinki) oli suomalainen opettaja ja koulun- ja järjestöjohtaja, joka sai maanviljelysneuvoksen arvonimen. Salovaaran vanhemmat olivat maanviljelijä Salomon Erland Salovaara ja Anna Tapola ja puoliso vuodesta 1941 Maire Mirjam Pystynen. Salovaara tuli ylioppilaaksi Inkeroisten yhteiskoulusta vuonna 1939. Sekä talvisotaan että jatkosotaan osallistunut Salovaara valmistui agronomiksi Helsingin yliopistosta vuonna 1947 ja toimi valmistuttuaan Lappeen maamieskoulun maatalouden opettajana ja johtajana vuoteen 1956 asti. Hän oli samalla Länsi-Karjalan maanviljelysseuran konsulentti ja lopulta puheenjohtaja, samoin kuin Etelä-Karjalan maakuntaliiton hallituksen puheenjohtaja. Salovaara oli myös Lappeen kunnanhallituksen jäsen ja kunnanvaltuutettu. Maatalousseurojen Keskusliiton toiminnanjohtajaksi Salovaara tuli vuonna 1956 ja hoiti tehtävää vuoteen 1969 asti. Suomenkielisten maatalousneuvontajärjestöjen yhdistyttyä hän toimi Maatalouskeskusten Liitoksi nimensä muuttaneen järjestön johtajana 1970–1979. Salovaaralla oli myös useita asiantuntija- ja luottamustehtäviä. Maatalousneuvoksen arvonimen hän sai vuonna 1971. Sotilasarvoltaan Salovaara oli reservin kapteeni (1966).Kuka kukin on 1978, s. 863. Viitattu 11.5.2022. ==Lähteet== Luokka:Maanviljelysneuvokset Luokka:Suomalaiset opettajat Luokka:Suomen koulujen rehtorit Luokka:Suomalaiset järjestöjohtajat Luokka:Lappeen kunnanvaltuutetut Luokka:Vuonna 1916 syntyneet Luokka:Vuonna 2003 kuolleet
Juri Drohobytš

Juri Drohobytš, (Drohobytskyi) , oikea nimi Juri Kotermak (n. 1450 Drohobytš – 4. helmikuuta 1494 Krakova) oli Ukrainan ensimmäinen lääketieteen tohtori. Drohobytš suoritti maisterin tutkinnon Krakovan yliopistossa 1473 ja sai tohtorin arvon ja lääkärin arvon Bolognan yliopistosta 1476 ja 1482. Hän oli 1481–1482 Bolognan yliopiston rehtori ja opetti siellä tähtitiedettä ja lääketiedettä. Hän oli vuodesta 1487 lääketieteen professori Krakovan yliopistossa. Hänen teoksensa Judicium prenosticon Magistri Georgii Drogobicz de Russia ilmestyi Roomassa 1483 ja oli ensimmäinen ukrainalaisen ulkomailla julkaisema kirja. Siitä on säilynyt kaksi kappaletta. ==Lähteet== ==Aiheesta muualla== Luokka:Ukrainalaiset kirjailijat Luokka:Ukrainalaiset tieteilijät Luokka:Ukrainalaiset lääkärit Luokka:Ukrainalaiset professorit Luokka: 1450-luvulla syntyneet Luokka:Vuonna 1494 kuolleet
École du personnel navigant d’essais et de réception

École du personnel navigant d’essais et de réception (EPNER) on ranskalainen koelentäjäkoulu, joka sijaitsee Istresin ilmavoimien tukikohdassa Ranskassa.L’EPNER capitalise sur sa mémoire Yhtenä viidestä läntisen pallonpuoliskon parhaasta koelentäjäkoulusta EPNER ylläpitää läheisiä suhteita kolmeen kouluun: Empire Test Pilots' School (ETPS), United States Air Force Test Pilot School (USAFTPS) ja United States Naval Test Pilot School (USNTPS).Istres. L’EPNER: une nouvelle promotion du haut de ses 75 ans EPNER tarjoaa koulutusta koelentäjille, koe-insinööreille, lentokokeisiin osallistuville lentoinsinööreille ja -teknikoille sekä lennonjohtotehtäviin osallistuville lennonjohtajille.L’EPNER doit "maintenir un haut degré de compétences" == Entisiä oppilaita == * Jean-François Clervoy, ranskalainen insinööri ja Euroopan avaruusjärjestö ESAn avaruuslentäjä eli spationautti == Lähteet == ==Aiheesta muualla== * EPNER Luokka:Ranskan ilmailu Luokka:Ranskan yliopistot Luokka:Bouches-du-Rhône